recursal/SuperWikiNEXT-32B huggingface dataset:
Bøkeskog i nasjonalparken
**Stenshuvud** er en kolle og utsiktspunkt i østre Skåne i Sverige, som utgjør Linderödsåsens avslutning i øst mot Hanöbukta i Østersjøen.

Ifølge legender fikk fjellet navnet sitt etter kjempen Sten (før kalt Stenhogubben) som bodde i Stenhogubbens grotte på fjellets nordside. En rekke folkesagn koblet til kjempen finnes i traktene.

På toppen av fjellet finnes rester av en bygdeborg fra yngre jernalder. Den 31. mai 1749 passerte Carl von Linné og sekretæren Olof Söderberg Stenshuvud.

I 1986 ble den nesten 400 hektar store nasjonalparken **Stenshuvud nasjonalpark** oppretta i Södra Mellby sokn i Simrishamn kommune. Toppen på Nordre Stenshuvud, 96 meter over havet, utgjør det høyeste av tre utkikkspunkter i parken. På området finnes informasjon om Stenshuvuds geologi, flora, fauna og kulturhistorie. Det meste av parken består av løvskog, særlig agnbøk og bøk. Parken har et rikt fugleliv, med sang fra for eksempel nattergalen.

Referanser
----------

1. ↑  Lotusblomman: Stenshuvuds nationalpark, Österlen
2. ↑  Länsstyrelsen Skåne
3. ↑  «Stenshuvuds nationalpark». *www.lansstyrelsen.se* **(svensk)**. Besøkt 6. mai 2020.

Eksterne lenker
---------------

* Sveriges nationalparker: Stenshuvud nationalpark
**Randi Monsen** (født 18. februar 1910 i Hamar, død 24. august 1997) var en norsk tegner og illustratør. Hun ble særlig kjent som avistegner i Arbeiderbladet.

Randi Monsen gikk på Statens håndverks- og kunstindustriskole og Statens kunstakademi i periodene 1934–1935 og 1940–1944 som elev av Per Krohg og Thorbjørn Lie-Jørgensen. Fra 1945 til 1980-tallet var hun tilknyttet Arbeiderbladet i Oslo, der hun særlig bidro med portrett- og teatertegninger. Hun har ellers illustrert flere bøker og lagd en rekke karikaturportretter. 

Randi Monsen deltok på en stor mengde utstillinger. Hun ble innkjøpt av blant annet Nasjonalgalleriet og Riksgalleriet. 

Randi Monsen var datter til arbeiderpartipolitikeren Fredrik Monsen.

Som leder av Tegnerforbundet fikk Randi Monsen opprettet Norsk illustrasjonsfond i 1979.

Illustrerte bøker
-----------------

*Ufullstendig*

* *Herrefolk og andre fe*, Dorian Reds bok hvor han karrikerte NS koryféer fra krigstiden
* *Bak disken og på landeveien* av Otto A. Diserud
* *Tanker i hytt og vær* av Odd Bang-Hansen
* *Ni venner i profil* av Christian S. Oftedal
* *Premierer og Portretter av Paul Gjesdahl*

Randi Monsen var datter av politikeren Fredrik Monsen (1874–1954) og søster til pressemannen Per Monsen (1913–1985).

Referanser
----------

1. ↑   Artists of the World Online, AKL Online kunstner-ID 00321909[Hentet fra Wikidata]
2. 1 2   KulturNav, KulturNav-ID 6eeaaad7-a488-44cd-a0d8-610717bcf846, besøkt 9. oktober 2017[Hentet fra Wikidata]
3. ↑   Norsk biografisk leksikon, nbl.snl.no[Hentet fra Wikidata]

Eksterne lenker
---------------

* Omtale i *Norsk biografisk leksikon*

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Lokalhistoriewiki **·** Prabook **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** KulturNav
 |
**Glenn Belden** (født 12. desember 1970 i Oslo) er en norsk forfatter og dramatiker bosatt i Fredrikstad. Har nå også tatt sin kones etternavn Kronen, og heter nå Glenn Kronen Belden.

Bakgrunn
--------

Belden er utdannet som produksjonsleder for teater og scene, på NISS i Oslo, og har også utdannelse innen fortellerteknikk, filmfortelling og videoproduksjon. Han er medlem av Norsk dramatikerforbund.

Forfatterskap
-------------

2004 ga han ut diktsamlingen *Frie fugler i bur* på forlaget Norske Bøker. 2007 utga han barneboken *Tøff med tøfler* på Epoke forlag med tegninger av Jorunn Kopperud. 2007 ble hans teaterstykke *Bedre uten ball*, som han vant Heddaprisen for, satt opp på Det norske teater i Oslo. 2010 ga han ut boken *Løveguttens bursdag* med tegninger av Linda Kronen Belden på Epoke forlag. 2012 ble tegneserien om *Frank og Trond* med tekst av Glenn og tegninger av kona Linda Kronen Belden trykket i Moss avis daglig i seks måneder. 2014 ble hans teaterstykke *Vaskemaskinmonsteret* satt opp på Børresen ungdomskole i Drammen. 2017 ble teaterstykket Bedre uten ball satt opp på Suldal Kulturskole.

Utmerkelser
-----------

* 2006: 1. premie for manuset Bedre uten ball ved Rasmus Lølands 100-års markering.
* 2007 Heddaprisen i kategorien Årets barne- og ungdomsforestilling for oppsetningen *Bedre uten ball.*

Eksterne lenker
---------------

* Manuskript av Glenn Belden Arkivert 12. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Nils August Andresen** (født 1978) er en norsk økonomisk historiker. Han har vært ansvarlig redaktør i tidsskriftet *Minerva* siden 2009.

Etter Oslo katedralskole og Forsvarets russiskkurs ble han cand.mag. med mellomfag i historie fra Universitetet i Oslo og master i økonomisk historie fra London School of Economics and Political Science. Han er sønn av forlegger Anton Fredrik Klaveness Andresen. Forretningsmannen Johan H. Andresen var hans farfar og Johan H. Andresen jr. hans fetter. Sammen med søsteren eier Nils August Andresen selskapet Ord og Form med en egenkapital på 67 millioner kroner.

Andresen jobbet med russiske spørsmål ved Norsk utenrikspolitisk institutt (NUPI) til 2005 og med energi- og klimaspørsmål i Econ Pöyry 2005–2008. Han var rådgiver for Høyres stortingsgruppe 2008–2009. Han har vært tilknyttet forskningsprosjektet *ESOP - Centre of Equality, Social Organization, and Performance* ved Universitetet i Oslo, der han jobbet med en doktorgrad om forskjellige innvandrergruppers relative suksess i det norske arbeidsmarkedet.

Referanser
----------

1. ↑   Proff, Enhetsregisteret, «Nils August Andresen - 6 roller i norsk næringsliv», besøkt 23. mars 2024[Hentet fra Wikidata]
2. ↑  Fjæren, Eline Lund (10. mars 2023). «(+) – Mange som lever i forhold vet at «greit nok» kan være en ganske god standard»Betalt abonnement kreves. *Dagens Næringsliv*. Besøkt 9. september 2023. «Ansvarlig redaktør i Minerva, Nils August Andresen, mener vi må tørre å snakke om hvordan barn påvirkes av en skilsmisse. Og at «greie nok forhold» er nettopp det – greie nok.»
3. ↑  Klemsdal, Andreas (2. september 2022). «(+) Minerva-redaktør om krisebonanza, Resett-krig og venstrevridde akademikere | Finansavisen»Betalt abonnement kreves. *Finansavisen*. Besøkt 7. september 2023.
4. ↑  «Nils August Andresen». minervanett.no. Arkivert fra originalen 25. april 2017. Besøkt 24. april 2017.
5. ↑  «(+) P̶a̶l̶a̶s̶s̶r̶e̶v̶o̶l̶u̶s̶j̶o̶n̶ Hattebytte»Betalt abonnement kreves. *Minerva*. 2. november 2009. Besøkt 23. mars 2024.

Eksterne lenker
---------------

* (en) Nils August Andresen på Internet Movie Database Rediger på Wikidata
**Maurice Adolphe Georges Cantor** (født i 1921 i Frankrike) er en biskop i et lite fellesskap av gammelkatolsk type, kalt *Église Sainte-Marie*, som han selv hadde grunnlagt.

Liv og virke
------------

### Benediktiner og katolsk prest

Maurice Cantor ble benediktiner, og ble presteviet den 22. mai 1948 i Abbaye de Saint-Wandrille de Fontenelle i Seine Maritime av biskop Blanchot, titulærbiskop og rektor for l'Institut Catholique de Paris. 

Han forlot sitt kloster i 1950, og likeså den katolske kirke i 1964.

### Bispeviet

Han ble bispeviet *sub conditione*[*klargjør*] den 7. april 1970 i Aignon i Normandie av msgr. Mario Renato Cornejo Radavero, en fratrådt katolsk biskop som hadde vært hjelpebiskop i Lima i Peru. Dette var ikke første gang han var blitt bispeviet, men hans usikkerhet om den apostoliske suksesjon angjeldende de biskoper som tidligere hadde ordinert ham, gjorde at det var først i 1970 at han var trygg på sin ordinasjons gyldighet..

Tidligere hadde det skjedd den 30. mai 1964 ved biskopene Charles Irénée Maria Joseph Comte de Poncellin d'Eschevannes, biskop innen *Sainte Église Catholique Gallicane Autocephale* (assistert av Jacques Georges Niset av *Église Catholique des Mariavites*, av André Maurice Alexandre Enos av *Ligue Oecumenique pour l'Unité Chretienne* og av Paul Cazenave av *Sainte Église Catholique Gallicane Autocephale*. Den 17. april 1966 var han så blitt bispeviet *sub conditione* Louis Jean Marie Valentin Fournié av *Église Catholique Gallicane*. Den 10. september 1966 ble han bispeviet *sub conditione* av Hugh George de Willmott Newman av *Catholic Apostolic Church and Catholicate of the West*, assistert av biskopene Servan DeVulder og Robert Gustave Lutgen.

Referanser
----------

1. ↑   Autorités BnF, BNF-ID 115396923, data.bnf.fr, besøkt 30. desember 2019[Hentet fra Wikidata]
2. 1 2 3 4   fichier des personnes décédées, deces.matchid.io, besøkt 1. januar 2023[Hentet fra Wikidata]
3. ↑  *SUCCESSION APOSTOLIQUE DE MGR MAURICE CANTOR*, lest 2023-05-09
4. ↑  Terrence J. Boyle: [ *Catholicism, One Layman's Perspective - Cornejo Consecration*), lest 2022-06-09
I sannsynlighetsteori og logikk er en mengde hendelser **junkt uttømmende** eller **kollektivt uttømmende** dersom minst en av hendelsene må inntreffe. For eksempel, når man kaster en sekssidet terning er hendelsene 1, 2, 3, 4, 5 og 6 øyne av et enkelt utfall kollektivt uttømmende fordi de omfatter hele spekteret av mulige utfall.

En annen måte å beskrive kollektivt uttømmende hendelser på er at deres union må dekke alle hendelsene innenfor hele utfallsrommet. For eksempel sies hendelsene A og B å være kollektivt uttømmende hvis:

{\displaystyle A\cup B=S}
hvor S er utfallsrommet.

Man kan sammenlign dette med konseptet om en mengde gjensidig utelukkende hendelser. I en slik mengde kan ikke mer enn én hendelse inntreffe på et gitt tidspunkt. (I noen former for gjensidig utelukkelse kan bare én hendelse inntreffe.) Mengden med alle mulige terningkast er både gjensidig utelukkende og kollektivt uttømmende (altså "MECE"). Hendelsene 1 og 6 er gjensidig utelukkende, men ikke samlet uttømmende. Hendelsene "partall" (2, 4 eller 6) og "ikke-6" (1, 2, 3, 4 eller 5) er også kollektivt uttømmende, men ikke gjensidig utelukkende. I noen former for gjensidig eksklusjon kan bare én hendelse inntreffe, enten den er kollektivt uttømmende eller ikke. For eksempel kan det ikke gjentas å kaste en bestemt kjeks til en gruppe med flere hunder, uansett hvilken hund som snapper den opp.

Et eksempel på en hendelse som er både kollektivt uttømmende og gjensidig utelukkende er å kaste en mynt. Utfallet må være enten kron eller mynt, eller p (kron eller mynt) = 1, altså at resultatene er kollektivt uttømmende. Når kron oppstår, kan ikke mynt forekomme, eller p (kron og mynt) = 0, så resultatene utelukker også hverandre.

Et annet eksempel på hendelser som er kollektivt uttømmende og gjensidig utelukkende på samme tid er hendelsen "partall" (2, 4 eller 6) og hendelsen "oddetall" (1, 3 eller 5) i et tilfeldig eksperiment hvor man triller en sekssidet terning. Begge disse hendelsene er gjensidig utelukkende fordi partall og oddetall aldri kan oppstå samtidig. Unionen av både "like" og "odde" hendelser gir utfallsrom for terningkasting, og er derfor kollekivt uttømmende.

Se også
-------

* Hendelsestruktr
* MECE-prinsippet
* Mengdelære
* Sannsynlighetsteori
**Ferrari 488** (2015–19) er en to-seters sportsbil fra italienske Ferrari. I likhet med forgjengeren Ferrari 458 blir den også laget som racerbil. I 2019 ble den avløst av Ferrari F8 Tributo.

Motoren er en 3.9-liters V8 med 670 hk. Den har to turboer laget i Japan. Navnet *488* kommer av at hver sylinder har et volum på 487,75 ccm. Girkassen er 7-trinns automat fra tyske Getrag. Under bilen sitter virvelgeneratorer som suger den til underlaget.

**488 GTB** fra 2015 er en coupe som leveres med to baklykter og to eksosrør (i motsetning til tre på Ferrari 458), tegnet av fabrikkens egen designavdeling, ledet av ing. Flavio Manzoni. Med den vanlige motoren på 670 hk og 98 oktan bensin, sier fabrikken at bilen kan nå hundre km/t i løpet av tre sekunder, og at den bruker 1,14 liter på mila. **488 Spider** fra 2015 har avtagbart tak av aluminium, men er ellers omtrent lik 488 GTB. **488 GTE** og **GT3** er racerbiler som etterfølger henholdsvis 458 Italia GTC og 458 GT3. De har mer ytelse, dog innenfor de normer som konkurransereglene setter.

Ferrari 488 GTB ble lansert for salg i Norge den 8. oktober 2015. 488 Spider ble lansert den 8. mars 2016 og leveres med piggdekk.

Første kvartal 2016 ble Ferrari's foreløpige beste, der 488 ifølge avisa Glåmdalen stod for mesteparten av de 1 882 solgte, og hadde økt med over tjue prosent. **488 Challenge** fra 2017 er omtrent som standard GTB, men ment for banekjøring i Ferraris fabrikkliga.

Ferrari **J50** var en spesialutgive av 488 Spider med targatak, laget i 10 eksemplar for Japan der de hadde solgt biler i 50 år. I mars 2018 kom **Pista**, italiensk for "bane", med 90 kg lavere vekt og 50 flere hk.

Referanser
----------

1. ↑  488 GTB Arkivert 27. mars 2016 hos Wayback Machine. fra auto.ferrari.com.
2. ↑  Tormod Brenna, Ferrari 488 GTB på norske veier fra dinside.no den 10. oktober 2015.
3. ↑  Mats Brustad, Dette er Broom de første i verden som gjør fra *Broom* i TV2 den 26. februar 2016.
4. ↑  *Rekord for Ferrari* i Glåmdalen den 26. mai 2016.
5. ↑  Ferrari 488 Challenge racer for 2017 i Car Magazine den 7. desember 2016.
6. ↑  Derfor skal denne lages i bare ti eksemplerer fra tv2.no den 26. desember 2016.
7. ↑  Ferrari kupper V8-tronen i motormagasinet.no den 21. februar 2018.

Eksterne lenker
---------------

* Offisielt nettsted Rediger på Wikidata

* (en) Ferrari 488 – kategori av bilder, video eller lyd på Commons Rediger på Wikidata
**Kvotering** benyttes for å indikere at man må gi en gruppe ekstra fordeler i forhold til andre grupper for å få en sammensetning av personer innen en yrkesgruppe, organisasjon, geografisk område, etc som man ønsker. Relevante identiteter for kvotering kan f.eks. være kjønn, funksjonsevne, seksuell orientering, etnisitet, religion eller geografisk tilhørighet.

Kjønnskvotering
---------------

**Kjønnskvotering** er en uetisk betegnelse på en metode hvor man gir et av kjønnene en ekstra fordel ved for eksempel ansettelser fordi man ønsker en bestemt fordeling mellom menn og kvinner. Dette brukes spesielt i yrker som tradisjonelt har vært veldig mannsdominerte eller kvinnedominerte. I norsk politikk er et svært sterkt fokus på kjønnskvotering i minimal grad speilet i lignende tiltak for andre tradisjonelt underrepresenterte grupper. Radikal kjønnskvotering er ulovlig i Norge etter at EFTA-domstolen dømte Norge for kjønnsdiskriminering i 2003 i en prinsipiell sak initiert av Dag Øistein Endsjø om øremerking av vitenskapelige stillinger bare for det ene kjønn.

I Norge er det lov til å kvotere inn kvinner om de er underrepresentert. Likestillingsloven gir dog ikke den samme muligheten til å kvotere inn menn; per i dag er det kun mulig innen omsorgsyrker.

Etnisk kvotering
----------------

**Etnisk kvotering** brukes for å få en bedre sammensetning av personer med forskjellige etniske bakgrunner i en gruppe.

Positiv særbehandling
---------------------

**Positiv særbehandling**, også kalt «positiv diskriminering», (engelsk: *affirmative action*) vil si å gi en fordel til personer fra en underrepresentert gruppe, samtidig som personer fra den overrepresenterte gruppen ikke gis den samme fordelen. Det er adgang til å benytte seg av positiv særbehandling på alle diskrimineringsgrunnlag.

Se også
-------

* Likestilling
* Lov om forbud mot diskriminering på grunn av seksuell orientering, kjønnsidentitet og kjønnsuttrykk
* Likestillings- og diskrimineringsloven
* Likestillingsloven
* Likebehandling
* Forskjellsbehandling
* Kjønnslikestilling

Referanser
----------

1. ↑  «Slutt på øremerking av kvinneprofessorater» Arkivert 2013-04-15, hos Wayback Machine. Forskning.no 29. januar 2003
2. ↑  «Arkivert kopi». Arkivert fra originalen 8. februar 2013. Besøkt 3. februar 2013.
3. ↑  (no) «Kvotering» i *Store norske leksikon*
4. ↑

Eksterne lenker
---------------

* (en) Affirmative action – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Stanford Encyclopedia of Philosophy **·** GND **·** LCCN **·** BNF **·** BNF (data) **·** BBC Things
 |
**Pågående hendelse:** Denne artikkelen omhandler en pågående hendelse. Vær ekstra oppmerksom på at innholdet kan være utdatert eller feilaktig, og at det kan komme flere endringer i artikkelteksten på kort tid.

**Helikopterulykken utenfor Sotra** fant sted 28. februar 2024 rundt klokken 19.40 lokal tid. Et Sikorsky S-92 helikopter fra Bristow Norway styrtet i havet to nautiske mil vest for Løno i Øygarden kommune, Vestland. Én kvinne ansatt i Equinor omkom, mens fem Bristow-ansatte ble skadet.

Ulykken
-------

Helikopteret som styrtet var et redningshelikopter innleid til Equinor og drev med treningsoppdrag i forkant av ulykken, med seks personer ombord. Helikopteret traff vannet fra relativt lav høyde og liten kraft. Skrogets flyteelementer løste seg ikke ut slik at det sank til 220 meters dyp.

Signal fra det havarerte helikopterets og en personlig nødpeilesender, gjorde at det ble lokalisert. Et av 330 skvadronens SAR Queen redningshelikoptre, som var på treningsoppdrag vest for Sola da ulykken fant sted ankom etter rundt 50 minutter og heiste fem personer opp fra sjøen. Medisinske vurderinger og drivstoffmangel gjorde så at redningshelikopteret måtte fly til Haukeland universitetssykehus.

Et helikopter fra Florø ankom ulykkesstedet 25 minutter senere og heiste opp den sjette og siste personen fra sjøen.

Operatørene på norsk sokkel valgte etter ulykken å ta et opphold i alle flyvinger til og fra installasjoner på sokkelen frem til 1. mars 2024 for å få nødvendig oversikt.

Berging og etterforskning
-------------------------

Havarikommisjonen som etterforsker ulykken leide inn skipet *Normand Ocean* for å lokalisere og heve helikopteret. 2. mars opplyste Havarikommisjonen at skroget var funnet «rimelig inntakt» og det ble fraktet til Haakonsvern orlogsstasjon for undersøkelser.

Etter bergingen ble helikopterets ferdsskriver sendt til England for analysering av data.

Se også
-------

* Helikopterulykken ved Turøy
* Liste over helikopterulykker i Norge

Referanser
----------

1. ↑  «– Dette er ett av de store spørsmålene vi må finne svar på». *www.bt.no*. 4. mars 2024. Besøkt 4. mars 2024.
2. ↑  «Se Hovedredningssentralens egen logg fra ulykken». *www.bt.no*. 29. februar 2024. Besøkt 5. mars 2024.
3. ↑  «Hadde drivstoff for 20 minutter: – De har utnyttet handlingsrommet sitt maksimalt». *www.bt.no*. 1. mars 2024. Besøkt 5. mars 2024.
4. ↑  «Bekymring etter helikopterstyrt: – Lite som tyder på at man må sette helikoptrene på bakken». *e24.no*. 29. februar 2024. Besøkt 5. mars 2024.
5. ↑  Lepperød, Trond (4. mars 2024). «Havarikommisjonen: – Vi har et godt utgangspunkt». *Nettavisen* **(norsk)**. Besøkt 5. mars 2024.
6. ↑  «– Kan ta lang tid å gjøre en undersøkelse». *www.bt.no*. 4. mars 2024. Besøkt 5. mars 2024.

Eksterne lenker
---------------

* Statens Havarikommisjon - Undersøkelse av luftfartsulykke 2 nautiske mil vest for Løno
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
**X-pleasure** er et norsk rockeband fra Tønsberg.
Bandet ble startet i 1999 av Ruben Heide og Dan Heide, Først under navnet *pleasure,* som litt senere ble omgjort til X-pleasure. Bandet signerte sin første platekontrakt i 2000 og ga ut sitt første album i 2003. 
Bandet var aktivt med konserter og festivalopptredener frem til 2006.

I 2020 bestemte bandet seg for å starte opp igjen. Mot slutten av året arbeidet det med nytt materiale.

Den 7. april 2022 utga X-pleasure sin første låt på 20 år med singelen «Second Round» på Apollon Records.

X-pleasure var første band ut på Stavernfestivalen i 2001 og første band på den "nye" Slottsfjellfestivalen i 2003.

Bilde tatt under forberedelse til innspilling av albumet *His Master's Voice* sommeren 2021.  Foto: Jan R. Bodin

Medlemmer
---------

* Ruben Heide (vokal)
* Dan Heide (gitar)
* Kjell Rønning (bass)
* Carl Marcus Rognstad (trommer)
* Øivind Stavik (keyboard).

Diskografi
----------

* 2003: *x-pleasure* (album), Norway Records
* 2004: *Out of this moment* (album), Norway Records
* 2022: «Second Round« (singel), Apollon Records
* 2022: «His Master s Voice» (singel), Apollon Records
* 2022: «Volcano» (singel), Apollon Records
* 2023: «People you meet» (singel), Apollon Records
* 2024: «Sister Ancious» (singel), Apollon Records

Referanser
----------

1. ↑  Festivalguide.no: 10 om Dan Heide - Gitarist/vokalist og komponist (zeromancer og Ljungblut)

Eksterne lenker
---------------

* Anmeldelse av debutalbum
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**«Kling no, klokka»** er en norsk julesalme, skrevet av Elias Blix og trykt i «4de aukade Utgaava» av *Nokre salmar*, Kristiania 1891.

I *Nokre salmar* har salmen melodireferanse til «Her vil ties, her vil bies», forøvrig samme melodireferanse som Grundtvig-salmen «Påskemorgen slukker sorgen» hadde i *Landstads kirkesalmebog*. I dag blir den oftest fremført til en norsk folketone fra Oppdal, en variant av en melodi fra Halle 1705/1708, slik den er notert i *Norsk Salmebok* (Nr. 65, seks vers).

Salmen er også tatt inn i den katolske salmeboken, *Lov Herren*, der med fire vers.

«Kling no, klokka» er den julesalmen av Blix som står sterkest i norsk sangtradisjon.[]

Innspillinger (i utvalg)
------------------------

* Sandefjord Jentekor. Orgel: Ferdinand Knudsen. Dir: Sverre Valen. Innspilt i Sandefjord kirke 21. juni 1965 Utgitt på EP-platen *Julens lovsang* (Columbia SEGN 100)
* Nidarosdomens Guttekor på *Frelsesarmeens Juleplate 2004*
**Gail Rubin** (1938–1978) var en amerikansk frilansfotograf som opererte både som krigsfotograf og naturfotograf. Hun var niese av den amerikanske senatoren Abraham Ribicoff.

Rubin vokste opp i New York, men flyttet i 1969 til Israel hvor hun blant annet tok bilder fra Yom Kippur-krigen.

11. mars 1978 ble Rubin den første personen som ble påtruffet av en tropp med 11 militante palestinere og libanesere som hadde tatt sjøveien fra Libanon og nedover den israelske kysten i terroraksjonen som omtales som massakren på Israels kysthovedvei. Etter å ha blitt spurt om hvor de befant seg, ble Rubin skutt og drept, og ifølge vitneutsagn fra de to overlevende militante var det Dalal Mughrabi som skjøt.

Referanser
----------

1. 1 2   Open Library, «Gail Rubin», Open Library-ID OL1756273A[Hentet fra Wikidata]
2. 1 2   Information Center for Israeli Art, Information Center for Israeli Art artist ID 277523, besøkt 9. oktober 2017[Hentet fra Wikidata]
3. 1 2   Faceted Application of Subject Terminology, FAST-ID 1438877, besøkt 9. oktober 2017[Hentet fra Wikidata]
4. ↑  «Israelis at Funerals for Gail Rubin». *The New York Times*. 18. mars 1978.
5. ↑  «Gail Rubin». Jewish Women's Archive.
6. ↑  «Jerusalem Post Editorial: True lies». *The Jerusalem Post*. 3. juni 2017.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
*Se også Hans Jacob von Scheel (1751–1823)*
**Hans Jacob (III) v. Scheel** (født 13. juni 1779 på Dikemark i Asker, død 1851) var en dansk-norsk offiser og embetsmann. Han tilhører den tyske slægt Scheel, som 1890 fik dansk adelsanerkendelse. De fører et lodret delt våben med ½ørn og ½lilje.

Han ble døpt i Asker kirke 22. juni. Han var sønn av Hans Hendrik v. Scheel og hustru Anne Elisabeth Schow.

I 1798 ble han cand. philol, 1801 sekondløytnant i Landeværnet, og i 1802 fikk han premierløytnants ansiennitet. Året efter var han adjutant ved Sjællandske landeværnsregiment.

Han ble gift i København (Garnisonskirken) 30. januar 1804 med Anna Rebecca Elisabet Sandberg, født i København 24. januar 1788 og altså nettopp fylt 16 år. Hun er datter av prokurator Christian Høgh Sandberg f.1757 og hustru Elisabeth Magdalene Borup f.1768.

I 1807 ble H.J.S. stilt «a la suite», og virket derefter som kongelig landmåler på Island.
- «Den første trigonometriske opmåling af Ísland blev besluttet i 1800, før den tid havde der været stor usikkerhed om landets facon. Opmålingen blev udført i 1801 – 1819 af 2-3 danske/norske officerer, og resultatet blev udgivet i 5 kystkort i 1818 – 1823.» Hans Frisak (1773 - 1834) og Scheel utførte hovedparten af opmålingsarbeidet, Frisak i årene 1803 - 1814, og Scheel 1807 - 1815. Dessuten deltok Scheel i udarbeidelsen av kartene. Antagelig har de kun vært på Ísland om sommeren, og så beregnet og udarbeidet kart i Danmark eller Norge om vinteren.
I 1815 søkte H.J.S. avskjed som kaptein ved danske Liv-regiment. Samme år ble han ridder av Dannebrogordenen og tok ny avskjed som major. I 1816 ble han så Inspektør ved Det Kjøbenhavnske Klasselotteri. Klasselotteriet er et pengelotteri, opprettet i 1753.

- Men nå gikk det galt. Allerede da han overtok stillingen, var det en større svindelsak i gang, idet en av fullmektigene hadde jukset med trekningene og tiltusket seg en hel formue. Den alvorlige rettssaken som fulgte skulle man tro virket avskrekkende på andre potensielle svindlere, men i 1824 kom det igjen til rettssak, og denne gang mot «Lotteriinspectør, Major von Scheel» som var mistenkt for rot med regnskapet. Han ble suspendert og dømt til å tilbakebetale vel 350.000 riksdaler pluss renter og saksomkostninger, alternativt å bli innsatt i Københavns festning. Det viste seg at HJS i lengre tid hadde spilt hos Klasselotteriets konkurrent, Tallotteriet, og dette hadde han så fortsatt med for Klasselotteriets midler.

Hans Jacob døde 1 aug 1851 i Stege på Møn, begravet der 4 aug. Anna Rebecca døde 20 aug 1855 i Stege, begravet der 27 aug.

Kilder
------

* Olai Ovenstad: Den Norske Hærs Officerer 1628-1814. Oslo 1948.
* Hirsch: Danske og norske officerer 1648 - 1814 manuskript på RA København, kartotekssedler på Arkivalier Online, kuvert Ska - *Ske* opslag 100-01. .
* Dansk Biografisk Leksikon. Om slægten, er ikke i Net-udgaven.
* Geodætisk Institut (København): Islands Kortlægning. 1944.
* København Garnisons kirkebog. Arkivalier Online opslag 67.
* Stege Kirkebog, Arkivalier Online opslag 7 og 15.
**Koløy naturreservat** består av nordvestre del av Koløya i Bømlo kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging.

Verneforskriften sier at formålet med vernet er 

«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.»
Forvaltningsplanen av 2015 beskriver situasjonen slik:

«Så godt som all sjøfugl har for lenge sidan flytta frå dette reservatet. Det er truleg generell næringssvikt og ikkje attgroinga som er årsaka til det, og det er lite truleg at sjøfugl vil reetablere seg her i nær framtid slik bestandsutviklinga for dei aktuelle artane er no for tida.»

Referanser
----------

1. ↑  «faktaark». Naturbase. Besøkt 23. mars 2024.
2. 1 2  «Forskrift om vern for Koløy naturreservat, Bømlo kommune, Hordaland». Lovdata. Besøkt 23. mars 2024.
3. ↑  Stein Byrkjeland (1. november 2015). «Hekkande sjøfugl i Hordaland 2014. Forvaltingsplan for 69 sjøfuglreservat, samt oppdatert bestandsoverslag for dei ulike sjøfuglartane i fylket.» (pdf). Fylkesmannen i Hordaland, miljøvern- og klimaavdelinga. s. 79. Besøkt 23. mars 2024.
Stormakter er anerkjent av internasjonale organisasjoner som FNs sikkerhetsråd.
**Stormakt** er en betegnelse på et land som har mulighet til å øve innflytelse over andre land i sterk grad. Tradisjonelle stormakter har sterk økonomisk, militær og politisk makt.

Bakgrunn
--------

Begrepet stormakt oppstod under Wienerkongressen i 1815. De opprinnelige landene som ble regnet som stormakter var hoveddeltagerne på Wienerkongressen: Storbritannia, Østerrike (Habsburgerriket), Preussen, Frankrike og Russland. I historisk litteratur bruker man også begrepet stormakt om stater i tidligere epoker, selv om begrepet ikke var kjent da.

Over tid endret maktforholdene seg: Storbritannia og Preussen (som del av den nye nasjonalstaten Tyskland) opplevde fortsatt økt økonomisk og politisk makt, mens andre, som Russland og Østerrike-Ungarn, langsomt stagnerte. Samtidig stod andre land frem som nye stormakter, blant dem Japan etter Meijirestaurasjonen og USA etter den amerikanske borgerkrigen, begge land som hadde spilt en liten rolle i 1815. Ved inngangen til det 20. århundre bestod stormaktene av de fem opprinnelige kongressmaktene fra 1815 i tillegg til Italia, Japan og USA.

Endringer i internasjonale maktforhold har siden skjedd som følge av store konflikter. Etter de to verdenskrigene har begrepet stormakt til dels blitt erstattet av andre klassifikasjoner. Begrepet supermakt ble under den kalde krigen brukt om USA og Sovjetunionen, og har siden 1989–1990 kun blitt brukt om USA.

De statene som i dag gjerne beskrives som stormakter er USA, Japan, Tyskland, Frankrike, Storbritannia, Russland og Folkerepublikken Kina. Dette bygger bl.a. på landenes økonomiske tyngde, militære styrke og politiske innflytelse gjennom organisasjoner som FN, G7 (engelsk: Group of Seven) og EU.

Eksterne lenker
---------------

* (en) Great Powers – kategori av bilder, video eller lyd på Commons Rediger på Wikidata
* «The return to great-power rivalry was inevitable», Thomas Wright, i *The Atlantic*
* «Paul Kennedy, "Great Powers, Global Trends and International Instruments"», professor Paul Kennedy, Yale University, video på Youtube

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NKC **·** BBC Things
 |
Nordeste, Brasil
**Nordeste** (*nordøst*) er den nordøstlige regionen i Brasil og består av de ni delstatene Alagoas, Bahia, Ceará, Maranhão, Paraíba, Pernambuco, Piauí, Rio Grande do Norte og Sergipe. Om lag 30 % av Brasils befolkning bor i denne regionen. Folk som bor eller kommer fra dette området kalles ofte for *Nordestinos*.

Geografi og klima
-----------------

Nordøst-Brasil kan grovt deles inn i tre soner. Langs med kysten finner man et belte med tropisk klima og en del nedbør. Dette er et grøderikt område som tidligere var dekket av skog og kalles Mata atlântica. Skogen ble hugget ned i kolonitiden, og nå dyrkes det blant annet sukkerrør i dette beltet. Lenger inn kommer man til en tørrere overgangssone og lengst inne finner man området som kalles Sertão og som har et svært tørt klima.

Kultur
------

Kulturen i Nordøst er rik og mangfoldig, med historiske bysentrum blant annet i Salvador, Olinda og Recife. Danser som samba, lambada og frevo samt musikksjangere som forró og axé har sin opprinnelse i denne regionen. Det samme gjelder kampsporten capoeira og religionen Candomblé.

Økonomi
-------

Langs kysten og i de historiske byene er økonomien basert på turisme og landbruk, hvorav sukkerrør er en viktig inntektskilde. Rundt de større byene finnes det også en del industri. Noen av delstatene har inntekter fra olje.

Fakta
-----

* Areal: 1 561 177 km² (27,50 %)
* Befolkning: 47 700 000 innb. (30,55 innb./km²; 16 %)
* BNP: ~48.1bi US$ (~12 %)
* Største byer: Salvador (2 440 828); Fortaleza (2 138 234); Recife (1 421 993); São Luís (868 047); Maceió (796 842); Teresina (714 583); Natal (709 536); João Pessoa (595 429); Jabotão dos Guararapes; (580 795); Feira de Santana (481 137); Aracaju (461 083); Olinda (368 666); Campina Grande (354 546)

Delstater og hovedsteder
------------------------

* Alagoas – Maceió
* Bahia – Salvador
* Ceará – Fortaleza
* Maranhão – São Luís
* Paraíba – João Pessoa
* Pernambuco – Recife
* Piauí – Teresina
* Rio Grande do Norte – Natal
* Sergipe – Aracaju

Se også
-------

* Delstater og regioner i Brasil

Eksterne lenker
---------------

* (en) Brazil Northeast – kategori av bilder, video eller lyd på Commons Rediger på Wikidata
* (en) Inormasjonsside om Nordeste

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN **·** BNF **·** BNF (data) **·** SUDOC
 |
**Heinrich III av Meißen**, også kalt **Heinrich den opplyste** (født ca. 1215 i Meissen, død 15. februar 1288 i Dresden), var yngste sønn av Jutta av Thüringen (1184–1235) og markgrev Dietrich, kjent som «Dietrich den betrengte» (1162-1221). Selv var han markgreve av Meißen Heinrich III 1221-88, Heinrich IV markgreve av Lausitz, landgreve av Thüringen og Pfalzgreve av Sachsen fra huset Wettin. Han giftet seg med Konstanze av Babenberg (6. mai 1212- før 5. juni 1243) som han fikk to sønner med.

Markgrev Heinrich til hest, *Codex Manesse* fra 1300-tallet.
Heinrichs første erfaringer på slagmarken var et korstog inn i Prøyssen i 1237, i kamp med Pommerns hedenske *prusai* («gammelprøyssere»). Deretter ble Balga-borgen oppført i det nåværende Kaliningrad oblast som administrasjonssentrum for den tyske orden, dokumentert av Peter av Dusburg i *Chronicon terrae Prussiae*. Balga-åsen var sete for den gammelprøyssiske festningen Honeda da den ble beleiret av Heinrich i 1237. I 1239 ble festningen erobret av den tyske orden, ledet av Dietrich av Bernheim. 

Heinrich huskes også som lyriker og minnesanger.

I maktkampen mellom Hohenstauferen keiser Fredrik 2. og pave Gregor 9. støttet Heinrich keiseren. Som takk fikk han sin mors hjemtrakt Thüringen i len av keiseren i 1242, og i 1243 fikk han sin sønn Albrecht 2. (kjent som «Albrecht den avvikende») forlovet med Fredrik 2.s datter Margaretha (1241-70), født i keiserens tredje ekteskap da han var gift med Isabella av England (1214-41), datter av Johan uten land. Albrecht og Margaretha giftet seg i 1255 og ga Heinrich tre sønnesønner.

Referanser
----------

1. 1 2   The Peerage person ID p11397.htm#i113970, besøkt 7. august 2020[Hentet fra Wikidata]
2. 1 2 3 4 5   The Peerage[Hentet fra Wikidata]
3. ↑  Helbig, Herbert: *Dietrich der Bedrängte* i *Neue Deutsche Biographie* 3 (1957), s. 680-81
4. ↑  Heinrich III. der Erlauchte, *deutsche-biographie.de*
5. ↑  *Peter av Dusburg: Chronicon terrae Prussiae*. Darmstadt: *Wissenchaftliche Buchgesellschaft*. 1984. s. 114, 116, 118.
6. ↑  Balga slottsruiner, *Spotting history*
7. ↑  Europa mellom øst og vest: «Dietrich von Bernheim»
8. ↑  Lyrikk fra tysk middelalder: Heinrich III av Meissen
9. ↑  Schlechte, Horst: *Albrecht der Entartete* i *Neue Deutsche Biographie* 1 (1953), s. 168
10. ↑  Isabella (1214-41)
11. ↑  «B4: Isabella»
12. ↑  Gabriele Campbell: *A Bastard, a Bartered Inheritance, and a Robber Baron - The Brandenburg, part 2*

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Deutsche Biographie **·** Sächsische Biografie **·** WikiTree **·** VIAF **·** GND **·** LCCN **·** ISNI **·** SUDOC
 |
Denne artikkelen omhandler musikkalbumet fra 2005.  For Eidsvolleden, se Enige og tro inntil Dovre faller.

***Til Dovre faller*** er en EP av det norske bandet Glittertind, sluppet i 2005. EP-en er en markering av Norges 100 år som selvstendig nasjon, og ble utgitt på det nederlandske plateselskapet Karmageddon Media. Albumet ble gitt ut på nytt på samleplaten *Evige Asatro/Til Dovre Faller* på Napalm Records i 2009. 

Tittelen på EP-en er tatt fra siste del av Eidsvoldseden, «Enig og tro til Dovre faller!»

Torbjørn Sandvik har med seg Henri Sorvali på synth, og sto ellers for de andre instrumentene selv. Med unntak av «The Battle of Stiklestad» er alle låtene på norsk.

*Til Dovre faller* fikk jevnt over god kritikk i pressen. *Musikkavisen* kalte den «En fin EP på alle måter», mens puls.no omtalte EP-en som «en solid gjennomført pakke». *Trønder-Avisa* trakk frem «Rolandskvadet» som en spesielt god låt.

Sporliste
---------

1. «For Norge, Kjæmpers Fødeland»
2. «Flaumen går, i Noreg er vår»
3. «Rolandskvadet»
4. «Norge i rødt, hvitt og blått»
5. «Per Spelmanns bane»
6. «Svart natt»
7. «The Battle of Stiklestad»

Referanser
----------

1. ↑  Brandt, Bård (mai 2005). «Glittertind - Til Dovre faller». Musikkavisen. Arkivert fra originalen 29. oktober 2007. Besøkt 13. februar 2008.
2. ↑  Trondsgård, Rita. «Glittertind: Til Dovre Faller». puls.no. Besøkt 13. februar 2008.
3. ↑  Midjo, Per-Magne (31. mai 2005). «Knalltøft». Trønder-Avisa. Besøkt 13. februar 2008. [*død lenke*]

|  |  |
| --- | --- |
| Oppslagsverk/autoritetsdata | MusicBrainz
 |
**Hedvig Lien** (født 14. februar 1977) er en norsk animatør og filmskaper fra Gol i Hallingdal. Utdannet ved Kent Institute Of Art and Design, Rochester, (1996–1997) og Edinburgh College of Art, (1997–2000). Studerte grafisk design ved Noroff (2020-2022). 

Hun arbeidet i animasjonsbransjen i London fra 2000 til 2003, blant annet på filmene *Spirit – Hingsten fra Cimarron* (Dreamworks, 2002) og *The Cunning Little Vixen* (High Eagle, 2003). Hennes animerte kortfilm *Ridder* (2008) har blitt vist på filmfestivaler i flere land og har vunnet flere priser, blant annet «Best animation» ved Buffalo Niagara Film Festival i 2009. På norske kinoer ble "Ridder" vist som forfilm til Kung Fu Panda (2008).[]

Filmografi
----------

* 2009: *Benløs* (Animert musikkvideo for bandet Moys) (Manus, regi og animasjon)
* 2008: *Ridder* (Animert kortfilm) (Produsent, manus, regi og animasjon)
* 2001: *Do plastic ducks dream of polythene ponds?* (Animert kortfilm. 6 min, 30 sek), (Produsent, manus, regi og animasjon)

Eksterne lenker
---------------

* (en) Hedvig Lien på Internet Movie Database Rediger på Wikidata
* Hjemmeside

Portaler: Litteratur | Kunst
Kinsarvik kirke
**Kinsarvik prestegjeld** var et prestegjeld tilhørende Hardanger prosti. Det omfattet sogn i Ullensvang kommune i Hordaland fylke, og hovedkirken var Kinsarvik kirke.

Kinsarviks hovedsogn er nå en del av Ullensvang kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.

Historikk
---------

*Kinsarvík sókn* (norrønt) har sin opprinnelse fra kristningen av landet. Kinsarvik prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Kinsarvik med Granvin og Ulvik annekssogn.

Denne kirkeinndelingen stod seg inntil 27. juni 1608, da befalingsmann over Hardanger len, Jørgen Brockenhuus, utferdiget en ny kirkeordning til kirkesognene i Indre Hardanger. Ved denne forordning opphørte Ullensvang prestegjeld med hovedsognet Ullensvang og Odda anneks, som ble lagt til Kinzervig prestegjeld. Dennes annekser beliggende nord for Hardangerfjorden, Granvin og Ulvik ble samtidig opprettet som eget Granvin prestegjeld. Dette gav en bedre geografisk inndeling for sogneprestene, med også opphav til en prestestrid langs Sørfjorden som med varierende styrke skulle vedvare i over to hundre år. Selv om naturkreftene tvang sognepresten til å bosette seg på prestegården i Ullensvang allerede i 1642, så forble Kinzervig i navnet hovedsogn og derved også navnet på prestegjeldet.

Kinzervig prestegjeld dannet grunnlaget for Kinzervig formannskapsdistrikt, som ble opprettet i 1837.

Ved kgl.res. av 6. mars 1869, ble endelig den gamle prestestriden løst, ved at Ullensvang kirke ble hovedkirke og sognekallet ble benevnt Ullensvang prestegjeld.

Referanser
----------

1. 1 2 3  Rygh, O. (Oluf) (1910). *Norske Gaardnavne*. xx: Fabritius. s. 457.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 78.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. ↑  Kolltveit, Olav (1963). *Odda, Ullensvang og Kinsarvik i gamal og ny tid*. xx: Bygdeboknemnda. s. 348-54.
5. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
6. ↑  Prestegjeld og sogn i Hordaland, arkivverket.no
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
**Weepz.com** er et nettsamfunn som ble opprettet i 1999. Dette var først og fremst en dating portal, men ble etterhvert et stort nettsamfunn. Weepz ble første gang lansert i november 1999. Weepz hadde over 30 000 aktive brukere og totalt 60 000 registrerte. På grunn av dårlig økonomi og ISP-er som leverte ustabile servere ble Weepz forsøkt solgt flere ganger.

Historie
--------

Weepz var tidlig ute med det som i dag kalles nettsamfunn og Web 2.0

Weepz ble i 2003 solgt til Persontreff og brukerne skulle inn i deres nye satsing under navnet Akontakt. Persontreff var bare interesserte i brukerdatabasen og la ned Weepz. Persontreff mistet mange av de tidligere Weepz brukerne som forsvant til SOL Nettvenn og Dagbladet Blink.

En kuriositet er at Schibsted Interaktivs daværende direktør Birger Steen var i kontakt med SKUM Laboratories i mai 2000 og kikket på løsningen. 3 måneder etter oppstod Schibsteds SOL Nettvenn. Ikke lenge etter ble også Dagbladet Blink lansert. Utviklerne bak Blink startet senere opp Nettby som er VGs nettsamfunn.

### Eiere

Weepz ble opprettet og eid av gründerne Espen Michael Larød og Thomas Pettersen i firmaet SKUM Laboratories.

Omtale av Weepz
---------------

Digi.no: Sjekker ut av sjekketjeneste dersom sjekken er stor nok Arkivert 15. mars 2005 hos Wayback Machine.   

Digi.no: Espen Michael Larød

Eksterne lenker
---------------

* Persontreff
* Weepz anno 1999
* SKUM Laboratories
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-03}}* etter påstanden. *2024-01*

**VID** (russisk: ВИД), også kjent som **VIDgital**, er et russisk TV-produksjonsselskap, og tidligere sovjetisk grunnlagt i 1987. VID er mest kjent for å produsere TV-programmene *Zjdi menja* (russisk: Жди меня), der formålet er å hjelpe folk med å finne sine kjære, og *Pole tsjudes* (russisk: Поле чудес), som er en populær russisk versjon av *Wheel of Fortune*. Selskapet er også kjent for sin «rå og skremmende» logo, både lydmessig og visuelt. Etter introduksjonen av denne logoen kom det mange klager fra småbarnsforeldre som syntes logoen rett og slett var skremmende å se på, spesielt siden den også ble vist før og etter barne-tv-serier. Denne logoen skapte mye oppmerksomhet på internett på grunn av sin «skummelhet».

Eksterne lenker
---------------

* Offisielt nettsted

* (en) VIDgital – kategori av bilder, video eller lyd på Commons Rediger på Wikidata
***Hu Dagmar*** er en norsk dramakomedie fra 1939, i regi av Rasmus Breistein. Den bygger på Ove Arthur Ansteinssons skuespill *Hu Dagmar*. Breistein og Ansteinsson skrev også filmens manus sammen. I rollene ses blant andre Randi Heide Steen, Arne Bang-Hansen og Eva Sletto.

Handling
--------

*Sjur* vender en sommerdag tilbake til foreldrehjemmet *Råvangen*. Han har nettopp blitt korporal i Oslo og har med seg sin forlovede *Dagmar* - ei flott og utpreget byjente. *Dagmar* skal bo på *Råvangen* denne sommeren, mens *Sjur* reiser på moen. Hun møtes med stor skepsis både av *Sjur*s familie og av bygdefolket, ikke minst av *Ingeborg*, *Sjur*s gamlekjæreste. Det tar ikke lang tid før *Dagmar* flørter vilt med mennene i bygda og ikke en gang *Sjur*s far, *Ola*, unngår å bli påvirket. Når *Sjur* kommer hjem går paret ut for å danse. *Dagmar* danser med mange karer, *Sjur* drikker seg sanseløst og *Ingeborg* tar seg av ham. Noen dager senere kommer én av *Dagmar*s beundrere, *Jens*, og tilbyr henne 5 0000 kroner for å slå opp forlovelsen med *Sjur* og gifte seg med ham i stedet. *Dagmar* trenger pengene og svarer derfor ja. Pengene er imidlertid stjålet og *Dagmar* tvinges til å betale dem tilbake. *Sjur* vender tilbake til *Ingeborg* og er glad for at forholdet til *Dagmar* er slutt.

Rolleliste
----------

* Arne Bang-Hansen – *Sjur*
* Randi Heide Steen – *Dagmar*
* Eva Sletto – *Ingeborg*
* Einar Vaage – *Ola Råvangen*
* Tove Bryn – *Marte-Marja, Olas hustru*
* Martin Gisti – *Embret Storberget*
* Toralf Sandø – *Jens Sigfridstad*
* Olga Sjøgren – *Olina, tjenestejente*
* Alfred Solaas – *Olaf, gårdsgutt på Råvangen*
* Alf Sommer – *Mentz*
* Astrid Sommer – *Berte-Marja*

Referanser
----------

1. 1 2  *Hu Dagmar* i Norsk filmografi

Eksterne lenker
---------------

* (en) *Hu Dagmar* på Internet Movie Database Rediger på Wikidata

* (no) *Hu Dagmar* i Nasjonalbibliotekets filmografi Rediger på Wikidata

* (no) *Hu Dagmar* hos Filmfront Rediger på Wikidata

* (sv) *Hu Dagmar* i Svensk Filmdatabas Rediger på Wikidata
**Anne Karine Dybdahl** også kjent som *AK*, er en norsk DJ som også var programleder i NRK på 1990-tallet.

Dybdahl vokste opp på Tåsen i Oslo. Gjennom 80-90 tallet hadde hun flere jobber i musikkbransjen, som i platebutikkene Electric Circus og Hit ’n Run, skribent i musikkblader som *Puls* og *Hits*, plateselskap og modell i Heartbreak modellbyrå. Hun er i tillegg på coveret til Backstreet Girls' *Party on Elm Street*.

Rundt 1990 begynte hun som DJ på utesteder i Oslo, som *DJ AK*. Hun var med på rave-bølgen, og i 1991 spilte hun på et av de større ravene i perioden, i fabrikkhallene til NEBB på Skøyen. Med dette og fast spille jobb på Underground og flere andre utesteder ble Dybdahl Norges første kvinnelige house-DJ. I tillegg ble hun etterhvert resident DJ på klubben Kristiania. Det største housepartyet i Norge, Hyperstate, spilte hun også på og var headliner. I 1995 skreiv Ulf Nygaard i *VG* at Geronimo, Abstract, Strangefruit og AK var de fire største DJene i Norge.[]

Fra Kristiania ble Dybdahl også hentet til NRK, først som skuespiller i krim serien *Thygesen*, som ble spilt inn i 1994 og sendt i 1996, deretter som den første programlederen i *Topp 20* på TV. Her var Dybdahl våren 1995 før HC Andersen tok over.

Dybdahl fortsatte som Kristiania-DJ i noen år til, og utga *Kristiania Clubmix Vol. 1* sammen med DJ Geronimo i 1997. Etter DJ-karrieren har Dybdahl blant annet vært eiendomsmegler i Kragerø og Oslo. Fra 2017 og frem til idag jobber hun bl.a som yogalærer.

Referanser
----------

1. ↑   Proff, besøkt 21. desember 2022[Hentet fra Wikidata]

Kilder
------

* «Ti år med musikken som aldri blir husvarm» av Ulf Nygaard, *VG* 28.4.1995

* Sitat: «DJ Abstract, alias Olle Løstegaard – Geronimo, alias Øyvind Aarlid – DJ Strangefruit, alias Pål Nyhus, og DJ AK – alias Anne Katrine Dybdal – er de mest kjente og brukte i Norge. Nevnes bør også Per Martinsen, som også er musiker i Mental Overdrive og Bjørn Torske, som også er musiker i Ismistik».

* Haave, Morten (2016). *Da NRK fikk MTV*, Historieblogg.no
* Thorvik, Olle (2020). *Nattverden. Min løysløype gjennom Oslos moderne uteliv – fra Colony Club til Turbotirsdag*. Skamløst forlag
* Haave, Morten (2022). *Forsøk på utkast til skisse av 90-tallet*. Kolofon forlag
* DJ AK, Discogs.com